laion/Wikipedia-Exotic huggingface dataset:
עלי-רזא עסגרי

עלי-רזא עסגרי (בפרסית: علی رضا عسگری; נולד ב-1 בנובמבר 1952, ארדסטאן (מחוז אספהאן) היה גנרל במשמרות המהפכה האסלאמית, סגן שר ההגנה וחבר קבינט בממשלתו של נשיא איראן מוחמד ח'אתמי. הוא הודח מתפקידו לאחר שמחמוד אחמדינז'אד, יריב קודם, עלה לשלטון בשנת 2005.‏ עסגרי נחשב לגורם הבכיר ביותר מטעם איראן שפיקח על בניית הכוח של ארגון חזבאללה בלבנון. עסגרי נעלם בטורקיה בתחילת שנת 2007. הוא הגיע לטורקיה יחד עם משפחתו בטיסה של חברת תעופה ערבית ב-7 בפברואר, ונעלם שעות אחדות לאחר מכן. מאז שנעלמו עקבותיו של עסגרי, פורסמו בתקשורת דיווחים שונים וסותרים על אודותיו. כלי התקשורת דיווחו כי הוא ערק, או שנחטף על ידי גורמי מודיעין מערביים. היעלמותו הביאה את איראן לאיים כי בכוונתה לנקום ולחטוף סוכנים אמריקאים וישראלים באירופה. גורמים ישראלים רשמיים הכחישו כי לישראל יש יד בפרשה, אך גורם אמריקני בכיר טען בדיווח של העיתון "וושינגטון פוסט" כי עסגרי ערק מרצונו למערב, בסיועה של ישראל. סוכנויות הידיעות וכלי תקשורת באיראן דיווחו כי עסגרי נמצא בכלא הישראלי. בני משפחתו דחו את הטענות לפיהן ערק למערב, וטענו כי הוא נחטף בידי סוכנים זרים. בעיתון הבריטי "טיימס" דווח כי עסגרי ריגל עבור המערב מאז שנת 2003, וכי הוא ברח מאיראן דרך דמשק בסיוע גורמים מערביים, לאחר שהתברר כי הוא עומד להיחשף בידי גורמי הביטחון האיראניים. לפי העיתון "סאנדיי טיימס" תואר עסגרי כ"מכרה זהב עבור גורמי מודיעין מערביים" על ידי גורם במערכת הביטחון הישראלית, שטען כי מדינת ישראל עוקבת אחריו מאז שנות ה-80. חבר הכנסת דני יתום אמר כי ייתכן שעסגרי מחזיק במידע אודות החייל הנעדר רון ארד. בשנת 2010 פנה שר החוץ של איראן, עלי אכבר סאלחי, למזכ"ל האו"ם באן קי-מון בבקשה שיבדוק מה עלה בגורלו. בשנת 2024 נחשף בערוץ האופוזיציה האיראנית "איראן אינטרנשיונל" שעסגרי, לאחר ששינה את מדינת מושבו מספר פעמים, מתגורר עתה בארצות הברית בחסות תוכנית להגנת עדים של ה-CIA. "Iranian general's disappearance a mystery", UPI, March 5, 2007. Retrieved March 5, 2007. Mahnaimi, Uzi. "Defector spied on Iran for years", The Sunday Times, March 11, 2007. Retrieved March 11, 2007. גורם אמריקני: ישראל ארגנה את עריקת הגנרל האיראני, באתר ynet, 8 במרץ 2007 איראן לאו"ם: בדקו מה עלה בגורל הגנרל הנעדר, באתר ynet, 31 בדצמבר 2010 Fars News Agency :: Iran: West May Have Kidnapped Missing Official Mahnaimi, Uzi. "Iran to hit back at US ‘kidnaps’", The Sunday Times, March 18, 2007. Retrieved March 18, 2007. "Reports: Iran Ex-Deputy Minister Jailed in Israel". MSNBC. Associated Press. 2009-11-15. נבדק ב-2010-12-09. דודי כהן, בתו של הגנרל האיראני: ישראל חטפה את אבא, באתר ynet, 12 במרץ 2007 ייתכן ולקצין האירני פרטים על רון ארד, ערוץ 7, 7 במרץ 2007 איתמר אייכנר, דיווח: בכיר במשמרות המהפכה שנעלם ב-2007 - חי בזהות בדויה בארה"ב, באתר ynet, 24 באפריל 2024 ערך זה הוא קצרמר בנושא איראנים. אתם מוזמנים לתרום לוויקיפדיה ולהרחיב אותו.
אמנון סופרין

אמנון סופרין (נולד ב-19 בדצמבר 1954) הוא מנהל מערך המודיעין העסקי של התעשייה האווירית, תת-אלוף במילואים בצה"ל אשר שירת כקצין חיל מודיעין השדה הראשון. לאחר שחרורו מצה"ל היה בכיר ב"מוסד". אמנון סופרין התגייס ב-1973 ושובץ בחטיבת גולני. בעת שהיה חניך בקורס מ"כים חי"ר פרצה מלחמת יום הכיפורים. סופרין לחם בשורות גדוד 17 בניסיון הכושל של החטיבה לכיבוש החרמון ובמבצע קינוח. בהמשך השלים קורס קצינים. ב-1976, אחרי שנפצע במבצע קינוח, עבר למערך המודיעין ושירת כקצין המודיעין של חטיבת גולני. בשנים 1990–1992 פיקד על מרכז הסיור הקרבי בבסיס צאלים. ב-1993 מונה לקצין המודיעין של פיקוד המרכז, ובשנים 1996 עד 1999 היה ראש מחלקת האיסוף באגף המודיעין. בשנת 2000 מונה לקצין מודיעין השדה ראשי, חיל שזה עתה הוקם, ועמד בראשו עד יולי 2003. לאחר שחרורו מצה"ל מונה באוגוסט 2003 לראש אגף המודיעין במוסד למודיעין ולתפקידים מיוחדים, תפקיד בו כיהן עד ינואר 2008. עבד כיועץ בחברת התעופה כנפיים. עמד בראש החטיבה לתחום ביטחון הפנים (Homeland Security) בחברת אלתא של התעשייה האווירית. לאחר מכן קודם להיות מנהל מערך המודיעין העסקי במטה התעשייה האווירית. סופרין נשוי ואב לשניים. בעל תואר ראשון במדע המדינה מאוניברסיטת תל אביב, 1990, תואר שני בלימודי ביטחון ומדע המדינה מאוניברסיטת חיפה, 1993, דוקטורנט באוניברסיטת חיפה בנושא "קבלת החלטות על יציאה למלחמה, ובמהלך המלחמה במדינה דמוקרטית". יוסי מלמן, א"ב של מודיעין, באתר הארץ, 28 באוקטובר 2010. אמנון סופרין‏, שיחות בגדד: האם תהיה פריצת דרך?, באתר וואלה, 22 במאי 2012. יעקב כץ, "האסטרטגיה שלנו היא לייצר מערכות שיכולות לשמש גם למשימות צבאיות וגם לביטחון פנים", אתר "ישראל דיפנס", ‏1 במאי 2011 אמירה לם ואמיר שואן, "הדוגמן" שבא מהמוסד, באתר ynet, 29 באוגוסט 2013. תא"ל אמנון סופרין חוזר לרגעי הקרב הקשים במלחמת יום הכיפורים, סרטון באתר יוטיוב המודיעין במלחמת יום הכיפורים תשל"ד — 1973 ארבעים שנה אחרי אמיר אורן, זעזוע במוסד: המשנה של מאיר דגן התפטר מתפקידו, באתר הארץ, 29 ביוני 2009.
קלסי

האם התכוונתם ל... פרנסיס קלסי – פרמקולוגית ורופאה קנדית ג'ק קלסי – כדורגלן ולשי
סוסו פללשווילי

סוֹסוֹ פָּלֶלַשְׁוִוילִי (בגאורגית: სოსო ფალელაშვილი; נולד ב-6 בספטמבר 1986) הוא ג'ודוקא ישראלי. פללשווילי הוא נוצרי שנולד בגורי שבגאורגיה. התחיל להתאמן בג'ודו בגיל שבע בעקבות סבו. בשנת 2008 היגר לישראל יחד עם אשתו היהודיה, אנאנו מאחאראשווילי. בישראל התאמן תחת אורן סמדג'ה. הוא זכה במדליית הארד בתחרות הגראנד פרי של דיסלדורף, אחרי שהפסיד בחצי הגמר לספרדי קיושי אומטסו בפברואר 2011. הוא זכה גם במדליית הארד בגביע העולם שנערכה בטביליסי שבגאורגיה בינואר 2011, שם הפסיד לגאורגי אמבק אלבאני. באליפות אירופה בשנת 2012, פללשווילי זכה במדליית ארד כאשר הפסיד בשלב רבע הגמר ודרך קרבות בית הניחומים הגיע לקרב על מדליית הארד בו גבר על ג'יובאני די קריסטו האיטלקי. הוא השתתף במשחקים האולימפיים בלונדון 2012 והודח בשמינית הגמר על ידי ריקי נאקאיה, אלוף העולם היפני, שזכה לבסוף במדליית הכסף. לאחר המשחקים האולימפיים שב פללשווילי לגאורגיה ובמקביל לעיסוקו בג'ודו החל לעבוד בעיריית גורי. מדיה וקבצים בנושא סוסו פללשווילי בוויקישיתוף סוסו פללשווילי, באתר olympedia.org סוסו פללשווילי, באתר איגוד הג'ודו העולמי סוסו פללשווילי, באתר JudoInside.com סוסו פללשווילי, באתר הוועד האולימפי בישראל אליסף דעואל, ‏מדליית כסף לסוסו פלאלשווילי בגביע העולם, באתר ONE‏, 4 ביוני 2011 אריאל וייס, ‏בחור זהב: פלאלשווילי מתכונן לאליפות אירופה, באתר ONE‏, 30 במרץ 2011 אורי טלשיר, ג'ודו: הכוח של סוסו פללשווילי, באתר הארץ, 23 בפברואר 2011 אורן אהרוני, ג'ודו: מדליה לפללשווילי בגביע העולם בגאורגיה, באתר ynet, 29 בינואר 2011 בן מיטלמן, ‏הנס של סוסו, באתר ‏מאקו‏, 22 בפברואר 2011 רמי היפש, ג'ודו: מדליית כסף לאליס שלזינגר וארד לפללשווילי בגראנד פרי בדיסלדורף, באתר הארץ, 20 בפברואר 2011 אייל לוי, "אני מוכן לזכות בזהב ולמות למחרת", באתר nrg‏, 24 ביולי 2012 פרופיל וסטטיסטיקות אודות הג'ודוקא באתר sports-reference.com אורן אהרוני, ג'ודו: מדליית כסף לג'רבי, ארד לסוסו ושלזינגר, באתר ynet, 27 באפריל 2012 אורן אהרוני, סוסו פללשווילי: "מאוד מתגעגע לישראל", באתר ynet, 21 במרץ 2014
פנילטריאזין

פנילטריאזינים (באנגלית: Phenyltriazines) הם סוג של מולקולות המכילות את קבוצת פניל וקבוצת טריאזין. מולקולות אלה חשובות מבחינה פרמקולוגית. למוטריג'ין היא נגזרת של פנילטריאזין ומשתמשים בה כתרופה נוגדת פרכוסים. הוכח שהיא מקלה על אפילפסיה ועל הפרעה דו-קוטבית. Log In Problems ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
VBScript

VBScript היא שפת תכנות מבית מיקרוסופט. זוהי שפת תסריט (script) בעלת תחביר המבוסס על זה של שפת Visual Basic, ואחת הכוונות בעת תכנונה הייתה שכל קוד VBScript תקין יהיה גם קוד Visual Basic תקין. השפה משמשת בעיקר בסביבות מיקרוסופט השונות, וקיים מפרש שלה רק עבור מערכת ההפעלה Windows. מפרש השפה ממומש כמנוע Active Scripting, וכחלק מטכנולוגיות Windows Script של מיקרוסופט מאפשרת השפה שימוש ברכיבי ActiveX. נכון ל־2007, תומכת הגרסה האחרונה של השפה בהגדרת מחלקות, ובביטויים רגולריים. כמו אחותה הגדולה Visual Basic סובבת VBScript סביב טכנולוגיות COM ו־ActiveX. כך לדוגמה כל המשתנים בשפה הם מטיפוס Variant, הגישה לאובייקטי ActiveX מתבצעת תמיד דרך ממשק IDispatch, ובמקום ספרייה סטנדרטית לשפה (כמו שקיימת בשפות C ו־C++‎, לדוגמה) קיים רכיב ActiveX שמספק תפקודיות של גישה לקבצים, ואת טיפוס הנתונים Dictionary - מערך אסוציאטיבי. מאפיין ייחודי של VBScript, שמבדיל אותה מ־JavaScript, הוא היכולת שלה לפנות לממשקים כפולים מלבד ממשק ברירת-המחדל של מחלקה ברכיב ActiveX. אף כי מקורה של יכולת זו בשגיאה, השימוש בה התרחב עד מאוד, וניסיון הסרתה גרם לתקלות מרובות בקרב משתמשי השפה, ולכן היא הוחזרה. זוהי יכולת רבת-עוצמה, ולעיתים קיומה הוא גורם משמעותי בבחירה בשימוש ב־VBScript כשפה לפיתוח על פני החלופות. ל־VBScript מספר שימושים עיקריים: כתיבת תסריטים לדפי HTML זהו שימוש הדומה לזה שנעשה בשפת JavaScript, אך התסריטים פועלים רק בדפדפן אינטרנט אקספלורר של מיקרוסופט. זוהי הסיבה לחוסר הפופולריות שלה בתחום לעומת JavaScript. כתיבת תסריטי צד-שרת בטכנולוגיית ASP VBScript היא השפה הפופולרית ביותר לפיתוח דפי ASP. זאת על אף שחסרים בה אלמנטים כגון טיפול בחריגות שקיימים במימוש של מיקרוסופט לשפת JavaScript. כתיבת תסריטי שירות VBScript משמשת גם כתחליף רב-עוצמה לשימוש בקובצי אצווה של מערכות Windows, מאחר שהיא שפת תכנות לכל דבר, ומאפשרת גמישות רבה הרבה יותר מאשר מנגנון האצווה של Windows. השימוש הזה נעשה בעיקר על ידי מנהלי רשתות ושרתים. שורת פקודה לדוגמה MsgBox "Hello, world!" מדיה וקבצים בנושא VBScript בוויקישיתוף אתר האינטרנט הרשמי של VBScript (באנגלית) התיעוד הרשמי של השפה באתר MSDN
סרט בלשי

סרט בלשי (או: סרט תעלומה, או: סרט מסתורין) הוא ז'אנר קולנועי המתמקד במאמציו של בלש משטרתי, חוקר פרטי או בלש חובב לפענח נסיבות מסתוריות של פשע כלשהו, באמצעות רמזים, חקירה, והסקת מסקנות בצורה פיקחית. את ז'אנר סרטי הבלש מאפיינים שני סוגים עיקריים של סיפורים: סגורים ופתוחים. בסרט בלשי בעל סיפור סגור (המכונה גם: "whodunit" - 'מי עשה את זה?') - זהותו של הפושע אינה מתגלה, אלא עד לשלב מתקדם מאוד בעלילה, לקראת סופו של הסרט, אשר במהלכו נוספים עוד ועוד אלמנטים המקדמים את הבלש לחשיפת זהותו של העבריין והגורמים למתח בקרב הצופים, אשר בעצמם לא יודעים בוודאות ואינם בטוחים מי עשה את זה. בסרט בלשי בעל סיפור פתוח, לעומת זאת, זהותו של הפושע מתגלה לצופים כבר בראשית הסרט, כאשר נדמה כי בוצע "הפשע המושלם". לאחר מכן, יצפו הצופים בגיבור, בעודו מנסה לפתור את התעלומה ולחשוף את זהותו של הפושע, בדומה לסגנון הסיפור הסגור. בסרט בלשי שמירה על מתח גבוה היא לעיתים קרובות מרכיב עלילה חשוב מאוד. ניתן לעשות זאת באמצעות הפסקול, זוויות צילום, צללים כבדים, ותפנית מפתיעה בעלילה. אלפרד היצ'קוק נהג להשתמש בכל הטכניקות הללו, אבל לפעמים בחר לחשוף מבעוד מועד את הקהל לאיום המתקרב, ולאחר מכן היה משהה את הרגע, על מנת להעצים את האפקט הדרמטי. ספרות בלשית הוכיחה עצמה כמדיום שקל לעבד לתוך סרט קולנועי. לרוב, הבלש הוא דמות ראשית, מובילה וחזקה והעלילה כוללת, לעיתים קרובות, אלמנטים של דרמה, מתח, התפתחויות של הדמויות, אי-ודאות ותפנית מפתיעה בעלילה. סופרים של ספרות בלשית מייצרים סדרה של ספרים, המבוססים על אותה דמות ראשית, ובכך מספקים חומר עשיר עבור סרטי המשך עתידיים לסרט בלשי מצליח. מדיה וקבצים בנושא סרט בלשי בוויקישיתוף סרט אפל מותחן סרט פשע בסלנג מסוים של שכבה באוכלוסייה באמריקה ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
תפנית עלילתית

תפנית עלילתית או טוויסט (plot twist ובקיצור twist) היא שינוי בכיוון הצפוי שאליו מתקדמת העלילה הנרטיבית של יצירת סיפורת כלשהי. השימוש בטכניקה ספרותית זו נפוץ על מנת[דרוש מקור: אם זו המטרה אז למה נפוץ טוויסט סיום?] לשמור עניין בקרב קהל קוראיה, מאזיניה או צופיה, אשר אמור להיות מופתע מהתפנית שבעלילה. פרק זה לוקה בחסר. אנא תרמו לוויקיפדיה והשלימו אותו. טכניקה אחת לערעור ציפיות הקהל היא "גיבור שווא", דמות המוצגת בתחילת הסיפור כאילו היא הדמות הראשית, ואז היפטרות ממנה, בדרך כלל על ידי הריגתה. הסרט "פסיכו" של אלפרד היצ'קוק משתמש בטכניקה זו. פרק זה לוקה בחסר. אנא תרמו לוויקיפדיה והשלימו אותו. תפנית עלילתית המתרחשת לקראת סוף הסיפור ומשנה בדיעבד את תפישת הקהל כלפי העלילה או הדמויות מכונה "טוויסט הסיום". לעיתים קיימים רמזים מטרימים, באמצעותם חלק מהקהל חוזה את התפנית המתקרבת, בעוד השאר מופתע ממנה ועשוי להבין את הרמזים בדיעבד או להבחין בהם רק בקריאה, האזנה או צפייה מחודשת. לעיתים אין רמזים מטרימים, ולעיתים התפנית לא מתוכננת מראש. פריפטאה - תפנית עלילתית ספרותית ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
ציוד היקפי

ציוד היקפי הוא חלק של מחשב השונה מליבת המחשב, הכוללת את לוח האם, המעבד והזיכרון. ככלל, הציוד ההיקפי משמש לקלט ופלט, לדוגמה: כונן תקליטורים, מקלדת, מסך, עכבר, מדפסת, סורק, מיקרופון, רמקול, מצלמת אינטרנט, מודם, צורב ועוד. במחשב אישי ציוד היקפי יכול להיות בתוך מארז המחשב וגם מחוצה לו. במחשבים גדולים יותר הציוד ההיקפי נפרד ממארז המחשב. ציוד זה יהיה מחובר למחשב באמצעות כבלים (USB ,HDMI) או באופן אלחוטי (WI- FI, BLUETOOTH) מדיה וקבצים בנושא ציוד היקפי בוויקישיתוף ציוד היקפי, באתר אנציקלופדיה בריטניקה (באנגלית) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
No Limit Top Dogg

No Limit Top Dogg הוא אלבום האולפן הרביעי של הראפר האמריקאי, סנופ דוג, השני שלו בחברת התקליטים No Limit Records, והראשון בחברת התקליטים החדשה שייסד, Doggystyle Records. הוא יצא לאור במאי 1999 והניב 5 סינגלים, ביניהם הסינגל המצליח Bitch Please עם אקזיביט ונייט דוג, שבשנת 2000 הוציא הראפר אמינם "שיר המשך" בשם Bitch Please II בשיתוף ד"ר דרה. בשבוע הראשון לצאתו האלבום הגיע למקום השני במצעד הבילבורד 200, כשמכר מעל 187,000 עותקים. למרות שזהו האלבום הראשון של סנופ דוג שלא הגיע למקום הראשון במצעד זה, גם הוא הגיע למעמד אלבום פלטינה בארצות הברית, כשמכר מעל 1,500,000 עותקים בשנת 1999. מידע על האלבום No Limit Top Dogg באתר MusicBrainz מידע על האלבום No Limit Top Dogg באתר AllMusic האלבום No Limit Top Dogg באתר Discogs האלבום No Limit Top Dogg באתר ספוטיפיי
בזוקה (כלי נגינה)

בזוקה הוא כלי נגינה עממי, גרסה מוקדמת של הטרומבון, עם מנעד נמוך יותר אך רחב יותר ממנו. חלל הנשיפה של הכלי הוא צינור שעליו יושב צינור רחב יותר שהנגן יכול להזיזו קדימה ואחורה, וכך הוא משנה את אורך הבזוקה כדי להפיק את תווים שונים. הבזוקה הגיעה לתודעת הציבור בשנות ה-30 על ידי קומיקאי הרדיו האמריקאי בוב ברנס, שייתכן שהמציא את הכלי 20 שנה קודם לכן. על הבזוקה ניגן גם מוזיקאי הג'אז נון ג'ונסון (Noone Johnson). נשק נגד טנקים שהוכנס לשימוש במהלך מלחמת העולם השנייה, אותו מצאו החיילים דומה לכלי הנגינה. יש טענות, לפיהן מסטיק בזוקה, לדברי החברה המייצרת אותו, חברת טופס, קרוי גם הוא על שם כלי נגינה זה. לפי טענות אחרות, מקור שמו של המסטיק אינו ברור בכלל. מדיה וקבצים בנושא בזוקה בוויקישיתוף האתר הרשמי של ההיסטוריה הבלתי רשמית של מסטיק בזוקה
א געשעפט

א געשעפט (בעברית: עסקה) הוא שמו של סרט פעולה ביידיש משנת 2005, שהופק, צולם, ובוים על ידי יהודים חרדים במונסי, ניו יורק. זהו הסרט הראשון ביידיש שיוצא מקרב חוגים חרדיים, ואחד הסרטים הראשונים שהופקו ביידיש מאז שנות ה-40. הסרט צולם בארצות הברית ברמת הפקה גבוהה יחסית, וזכה שם לתהודה. כמו כל סרט חרדי טיפוסי, צוות השחקנים בסרט מורכב מגברים בלבד. "א געשעפט" הוא סרט שוד, המגולל את סיפורו של פרץ, סוחר שחייו משתרעים על קו התפר בין הרקע החרדי שלו לבין חיי עולם תחתון. פרץ מוכן להשתמש באלימות כדי לנהל את עסקיו המפוקפקים, והסרט עוקב אחר הקריירה הפלילית שלו. במאי הסרט, חסיד ויז'ניץ, ציין שהוא הושפע מכמה סרטי מיינסטרים אמריקאיים, כולל "לב אמיץ" של הבמאי מל גיבסון. עורך הסרט, רולנד מילמן, ערך מספר סרטי יידיש (סרט כושר "שווייץ" וסרט בישול "נו שמאלץ"), ולפיו המשחק בסרט "לא נפלא, אבל הצילום לא רע". סביב השיווק הויראלי והאינטרנטי של הסרט, שהופנה בעיקר לקהל חרדי, התעורר פולמוס כאשר רבנים אסרו לצפות בו בשל חששם מחדירה של השפעות הקולנוע והתיאטרון לציבור החרדי. הסוציולוג חיים וקסמן מאוניברסיטת ראטגרס שיער כי העובדה שהסרט נעשה ביידיש הוסיפה לחששות, משום ש"אנשים עלולים לחשוב אם זה ביידיש, זה עושה את זה כשר". על-פי וקסמן, ההופעה של סרט ביידיש היה חלק משינוי משמעותי בעולם החרדי אשר החל לאמץ מגוון של מוצרי תרבות, כולל מוזיקה, סיפורת, ואפילו תיאטרון, שהדורות הקודמים להם נמנעו מהם. הסרט משך גם תשומת לב בחוגים יהודיים חילוניים בעלי עניין ביידיש, משום שמדובר במסמך ביידיש בן זמננו. הוא הוקרן בין היתר ב"אשכנז פסטיבל" בטורונטו ובפסטיבל היידיש באוניברסיטת אריזונה. בשנת 2009 יצא הסרט בישראל תחת השם "העסקה", וצורף לו דיבוב בעברית. אתר האינטרנט הרשמי של א געשעפט צפייה בסרט ביוטיוב דף הסרט, באתר דוסמיוזיק אנתוני וויס, Trailblazing Yiddish Action Flick Makes Waves, באתר פורוורד שאנה ליבמן, Chooray for Chollywood! באתר ניו יורק מגזין באתר אוניברסיטת אריזונה
יאוטסו

יאוטסו (ביפנית - 八百津) היא עיירה בחלק הדרום מזרחי של מחוז גיפו שבמרכז יפן. יאוטסו שוכנת על גדותיו של נהר הקיסו שמוצאו באלפים היפניים באזור מחוז נגנו והנשפך לאוקיינוס השקט בסמוך לעיר נאגויה. חלקה המרכזי של יאוטסו שוכן בעמק המוקף בהרים משלושה צידיו. חלקים נוספים של העיר שוכנים בהרים שמסביב. יאוטסו היא עיירה שהזמן קפא בה, מוקפת שדות אורז רבים (כמו באזורים כפריים אחרים ביפן) ומתגאה בשלוש מבשלות סאקה וקו ייחודי של עוגיות חיטה המיוחדות רק לה. יאוטסו ידועה גם בתור עיר הולדתו של צ'יאונה סוגיהארה. אחר פרסום הספר "ויזות לחיים", שנכתב על ידי רעייתו של סוגיהארה, נודע גם בעיר על מעשיו ומועצת העיר החליטה להקים פארק לזכרו. שמו של הפארק הוא 人道の丘-Jindou no oka, "גבעת האנושיות" ובו אנדרטאות והיכל הזיכרון של צ'יאונה סוגיהארה. המוזיאון נחנך בשנת 2000 וביקרו כבר למעלה מ־100 אלף מבקרים, ביניהם ישראלים רבים. עם זאת, בראיון טלוויזיה ברשת צ'ובו ניפון ברודקסטינג (CBC) הועלתה טענה על ידי נינו של סוגיהארה כי סביו-רבו נולד בעיירה קוזוצ'י שבעיר מינו. מ־1996, משתתפת יאוטסו בפרויקט JET של משרד החוץ היפני ובמסגרתו מעסיקה ישראלי דובר יפנית בתפקיד "מתאם ליחסים בינלאומיים". מדיה וקבצים בנושא יאוטסו בוויקישיתוף אתר האינטרנט הרשמי של יאוטסו (ביפנית) יאוטסו, ברשת החברתית אקס (טוויטר) == הערות שוליים == Where is your birth place? The fourth son of Sugihara Chiune rounds around Chubu-Nippon Broadcasting Co., Ltd Evening news Ippou August 08, 2016
גאורגיוס פאפאדופולוס

גאורגיוס פאפאדופולוס (ביוונית: Γεώργιος Παπαδόπουλος,‏ 5 במאי 1919 - 27 ביוני 1999) היה איש צבא יווני, מוביל ההפיכה הצבאית מ-21 באפריל 1967 ביוון וראש הממשל הצבאי בעל הצביון הימני קיצוני ששלט במדינה בשנים 1972–1973. כיהן בתפקיד של עוצר הכתר של ממלכת יוון. בשנת 1973 ביטל את המלוכה והפך לנשיא הראשון של הרפובליקה היוונית השלישית, אותה הקים, עדיין בתנאי רודנות. פאפאדופולוס נולד באלאיוחורי, כפר קטן במחוז אקסאה שבאי פלופונסוס בדרום יוון לקריסטס פאפאדופולוס, מורה, ואשתו קריסולה. הוא היה הבן הבכור ולו היו שני אחים, קונסטנדינוס וחראלאמבוס. לאחר שסיים את לימודי התיכון ב-1937 התקבל לבית ספר לקצינים שם סיים את לימודיו ב-1940. במהלך מלחמת העולם השנייה היה עד לכיבוש יוון בידי גרמניה הנאצית, איטליה ובולגריה. בזמן זה עבד במשרד לחלוקת אוכל בתור אנטי-קומוניסט ולא הצטרף לקבוצות התנגדות שמאלניות. המשרד בו עבד היה תחת פיקודו של הקולונל קורוקולאקוס, קצין שהיה אחראי על הקמתם של גדודי הביטחון בפטרס. גדודים אלה היו יחידות צבא שנוצרו בהוראת ממשלת הבובות היוונית במטרה לתמוך בכוחות הכיבוש הגרמניים. בתחילת 1944 עזב את יוון בסיוע המודיעין האנגלי ונסע למצרים שם ישבה הממשלה הגולה של יוון. ערך מורחב – המשטר הצבאי ביוון ב-21 באפריל 1967, חודש לפני הבחירות הכלליות, הוביל פאפאדופולוס ביחד עם עוד מספר קצינים הפיכה מוצלחת, תוך ניצול המצב הפוליטי המסובך במדינה שנוצר בעקבות הקונפליקט בין המלך קונסטנטין השני לבין ראש הממשלה המזדקן גאורגיוס פאפאנדראו. מהשלבים הראשונים צץ פאפאדופולוס כאדם החזק במשטר החדש. הוא מונה לשר ההגנה הלאומית, ושר הנשיאות ומעמדו אף התחזק כאשר מונה לראש ממשלה לאחר הפיכת הנגד הכושלת של המלך. נוסף על כך, ב-21 במרץ 1972 מינה את עצמו "רגנט יוון", ראש המדינה. משטרו של פאפאדופולוס הטיל משטר צבאי, צנזורה, מעצרים המוניים ועינויים של אסירים פוליטיים. אלפים ממתנגדי המשטר הושלכו לכלא או הוגלו לאיים האגאיים. להצדקת מעשיו אמר פאפאדופולוס שמהלכים אלו ננקטו על מנת למנוע מהמדינה ליפול לידיים קומוניסטיות. עקב מדיניותו האנטי-קומוניסטית הנוקשה זכה לתמיכת ארצות הברית. לאחר מהומות הסטודנטים באוניברסיטה הטכנית הלאומית של אתונה ב-17 בנובמבר 1973, ממשלתו הודחה ב-25 בנובמבר של אותה שנה בידי גורמים של הקו הנוקשה בצבא. הסתמכותו הרבה על הצבא נתנה עילה למפקד בריגדה דמטריוס יואנידיס להדיח אותו ולעמוד בראש המשטר. פאפאדופולוס הושם במעצר בית בווילה שלו בזמן שיוון חזרה לדיקטטורה צבאית "אורתודוקסית". לאחר החזרת הדמוקרטיה ב-1974 פאפאדופולוס ושותפיו נשפטו והורשעו בבגידה חמורה, עינויים ופשעים נוספים. ב-23 באוגוסט 1975 הוא ובכירים נוספים במשטר הצבאי נמצאו אשמים ונשפטו לגזר דין מוות שהומר למאסר עולם. לפאפאדופולוס הוצעה חנינה אך הוא לא הסכים לה מאחר שכללה הודאה בפשעים שלו וחרטה עליהם. הוא נשאר בכלא עד למותו ב-27 ביוני 1999 בגיל 80 מסרטן. כיום פאפאדופולוס מהווה סמל ביוון לדיקטטורה וקסנופוביה. תומכיו מוקירים אותו על טיפוח התרבות היוונית, הקמת שלטון חזק ומלחמתו בקומוניזם. מדיה וקבצים בנושא גאורגיוס פאפאדופולוס בוויקישיתוף גאורגיוס פאפאדופולוס, באתר "Find a Grave" (באנגלית) גאורגיוס פאפאדופולוס, באתר Discogs (באנגלית)
שפיץ יפני

שפיץ יפני הוא כלב המשויך לקבוצת כלבי שפיץ. השפיץ היפני נחשב ככלב אינטליגנטי מאוד וקל לאילוף. הוא מתאים למשפחות בשל אהבתו הגדולה לבני האדם, נאמנותו והסתגלותו המהירה למשפחה, לרבות ילדים. כלבי השפיץ היפני נחשבים מרשימים ביופיים, הם מגזע קטן ושימשו לאורך השנים ככלבי בית ולוויה. הם הופיעו במקורות לראשונה בסוף שנות ה-40, אולם, במקור התפתחו מגזע השפיץ הגרמני הגדול, והופיעו כבר בתחילת שנות ה-20, אז שימשו בעיקר ככלבי מזחלות. כלבי שפיץ יפני הם כלבים קטנים. במראם החיצוני, כלבי השפיץ דומים לכלב מסוג סמוייד, אך קטנים מהם. זנבו של השפיץ היפני מורם ומסתלסל מעל גבו, אוזניו חדות וזקופות ופרוותו לבנה מלאה ונוחה להברשה ולטיפול. באזור הרגליים וכפות הרגליים ישנה פחות פרווה מאשר על שאר הגוף. לשפיץ עיניים כהות ומעט מלוכסנות עם ריסים לבנים, פניו של השפיץ בצורת יתד. משקלו של השפיץ היפני בממוצע הוא 6 קילו וגובהו כ-30 ס"מ. כלבי השפיץ היפני ידועים באופיים הידידותי והמהימן. כלבי שפיץ ידועים כאינטליגנטים ובעלי קליטה מהירה, כך שאילוף שפיץ יפני לא יימשך זמן רב. הכלבים הם ערניים, ומזהירים את בעליהם מכל רעש חשוד. בנוסף לכך הם דואגים מאוד לבעליהם. שפיץ יפני יסגל את עצמו לאורח החיים ולרמת הפעילות הפיזית של בעליו, משחקים כמו משיכה בחבל והחזרת מקל הם מהאהובים עליו, כמו כן, השפיץ נהנה לרוץ חופשי ללא רצועה. כלבי שפיץ יפני מוכרים ככלבים בריאים שכמעט ולא סובלים מבעיות גנטיות, מלבד בעיה אופיינית מאוד לגזע שהיא לחות רבה בעיניים, מה שמצריך במקרים מסוימים טיפול. כלבי שפיץ יפני אינם גורמים לבעיות אלרגיה של אבק ופרווה ואינם מזילים רוק מפיהם.
אדי מלך המסטולים

אדי מלך המסטולים הוא ספר מאת אסתר שטרייט-וורצל, שיצא לאור בהוצאת "עמיחי" בשנת 1998. הספר מתאר בלשון ריאליסטית בוטה את הידרדרותו לסמים של נער בשם אדי. אדי נולד לשני הורים נרקומנים. בצעירותו עזב אביו את הבית, והאם שלא מצאה דרך להשיג את מנת הסם שלה הדרדרה לזנות. כאשר אדי הגיע לגיל חינוך, ולאחר שהפריע ללקוחותיה של אמו שושנה, החליטה אמו למסור אותו לפנימייה בכפר הבדיוני מגדיאל שם נחשף לעולם הפשע. כאשר היה לנער אמו החליטה לקחתו חזרה הביתה ואז החל להיות בלדר לסמים ואף מכור, בצוותא עם חבריו לשכונה. פעמים רבות מצא את עצמו חסר בית ובבית מעצר תל אביב. בשנים אלו גר ונעצר ביחד עם חבריו לתא יקי ועומרי אשר הכירם משחר נעוריו. צד האור היחידי של אדי הייתה נערה בשם ענת שבה התאהב. ענת החלה בניסיונות לגומלו מההרואין, ולאחר שהכה אותה נמרצות במהלך קריז, נטשה אותו בהיותה הרה. חברו של אדי, יקי, החל במערכת יחסים אינטימית עם אמו, שושנה, למרות שלפי אדי "הייתה יכולה להיות אמא שלו", ואדי נקרע בדילמה, בין אהבת חבר, לדאגה לאמו. אדי נעצר בתקופה זו, ונשלח למכון גמילה בכפר הבדיוני "נווה יונתן" שבגלבוע, כאשר הוא לא ידע מה עלה בגורל ילדו שלא ראה, וחברו עומרי. ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
המרכז הלאומי לקולנוע יהודי

המרכז הלאומי לסרטים יהודיים (באנגלית: National Center for Jewish Film) הוא מוסד ללא כוונת רווח שבבעלותו האוסף הגדול ביותר של סרטי וידאו בנושאים יהודיים מחוץ לישראל. מטרת המוסד היא לאסוף, לשחזר, לשמר, לקטלג, ולהציג בתערוכות סרטים עם ערך אמנותי וחינוכי רלוונטיים להוויה היהודית, ולהפיץ חומרים אלה לקהל כמה שיותר רחב. המרכז נוסד בשנת 1976, והוא שוכן בקמפוס של אוניברסיטת ברנדייס בוולת'אם, מסצ'וסטס. ארכיון ה-NCJF מחזיק בבעלותו אוסף בלעדי של אלפי קלטות וידאו מקוריות (מאסטר) וכ-10,000 סרטים עלילתיים, תיעודיים, סרטונים ביתיים, יומני חדשות וסרטים מוסדיים שצולמו משנת 1903 ועד היום. הסרטים עוסקים במגוון רחב של נושאים: חוויית ההגירה של יהודי ארצות הברית, תיאטרון וקולנוע יידיש, הווי יהודי אירופה טרום מלחמת העולם השנייה, השואה, האמנות והמוזיקה ביהדות, יחס היהודים לקבוצות אחרות, התרבות הספרדית, היסטוריה ישראלית, וכן תיאורים הוליוודיים של חיים יהודיים. האוסף של המרכז כולל מחקרים אתנוגרפיים מצולמים של קהילות יהודיות בעבר ובהווה במדינות סין, מקסיקו, מרוקו, אוסטרליה, תוניסיה, רוסיה, ארגנטינה, בוסניה, הודו, רומניה, יוון, מצרים. בנוסף, האוסף מחזיק ביומני מסע המתעדים את החיים היהודיים בפולין לפני מלחמת העולם השנייה, ביומני חדשות של ממשלת ארצות הברית מתקופת מלחמת העולם השנייה, במחקרים בתולדות ישראל, סרטי שואה שחוקרים אתרי ג'נוסייד פחות מוכרים כמו טרנסניסטריה ובאבי יאר, ובסרטי תעמולה אנטי יהודית. הסרטים שמפיצה NCJF מאפשרים להפריך סטריאוטיפים על יהודים וכן ליידע את הציבור אודות המגוון והעושר התרבותי של החיים היהודיים. המרכז מפנה משאבים רבים לשימור ושחזור של סרטים נדירים בסכנת הכחדה, ובמסגרת פעילות זו שומרו ושוחזרו 36 סרטים עלילתיים ביידיש. המרכז מפיץ כ-350 סרטים, כולל הפקות של מעל 100 יוצרי סרטים עצמאיים עכשוויים. הסרטים מוצעים למכירה כקלטות וידאו ו-DVD לשימוש ביתי או חינוכי. החומרים הנדירים במרכז הסרט שימשו כבסיס לספרים ומאמרים רבים, וכן נכללו בהפקות קולנועיות וטלוויזיות ובתערוכות מוזיאון רבות. כמו כן, המרכז מספק ייעוץ וסיוע במחקר לכ-2000 אנשים ומוסדות בשנה. NCJF מארגנת מדי שנה את פסטיבל הסרטים "Jewish film" המתקיים מאז שנת 1998 בסינמטק אידי ולו וסרמן שבאוניברסיטת ברנדייס. אתר האינטרנט הרשמי של המרכז הלאומי לקולנוע יהודי (באנגלית) National Film Preservation Foundation (באנגלית) Association of Moving Image Archivists Website (באנגלית) בפורמט 35 מ"מ, 16 מ"מ, 8 מ"מ, סופר-8